


Техникалық ерекшелікке 
№ 1 қосымша

«QazaqGaz Onimderi» ЖШС қызметкерлеріне арналған ауру жағдайына ерікті медициналық сақтандыру бағдарламасы

	Медициналық көмектің түрлері
	Қамтылған қызметтер
	Сақтандыру өтемі

	Жалпы лимит
	

	Бағдарламаның 1 қызметкерге шаққандағы құны
	500 000 теңге

	Қызметкерлер саны
	80

	Қызмет көрсету орны
	Қазақстан Республикасы

	Сақтандырудың жоспарланған мерзімі
	Шартқа қол қойылған күннен бастап  күнтізбелік 365 күн ішінде

	



Консультациялық-диспетчерлік қызмет
Тәулік бойы жұмыс істейтін Call Centre
(тел. +__________,
ұялы тел. ____________)
Төтенше жағдайлар кезінде медициналық үйлестірушінің байланыс деректері:
(тел. ________________)

	Тәулік бойы жұмыс істейтін диспетчерлік қызмет:
· сақтандыру бағдарламасы және медициналық қызмет көрсету регламенті туралы ақпарат беру;
· медициналық мекемелер/ұйымдар және аккредиттелген медициналық желілер, стоматологиялар, дәріханалар туралы, оның ішінде дәрігерлер, өңірлердегі жауапты тұлғалардың байланыс деректері және сақтандырылған тұлғаның лимиттерін пайдалану туралы ақпарат беру;
· медициналық қызмет көрсетуді ұйымдастыру;
· тәулік бойы жедел медициналық жәрдем бригадасының шығуын ұйымдастыру;
· сақтандырылған тұлға денсаулық жағдайына байланысты медициналық ұйымға өз бетінше бара алмаған жағдайда отбасылық дәрігерді немесе бейінді маманды үйге немесе кеңсеге шақыру;
· тәулік бойы жедел медициналық жәрдем шақыру;
· тікелей қолжетімді медициналық мекеменің/ұйымның дәрігерлері мен бейінді мамандарына және/немесе сенім білдірілген дәрігерлерге қабылдауға жазу, Сақтандырылған тұлғаны телефон арқылы хабардар ету және бұрын белгіленген қабылдау тоқтатылған жағдайда консультацияға қайта жазу.
	




Сақтандыру өтемі: толық өтеу

	

Медициналық үйлестіруші
(тел. ________________, ішкі ______)


	· диагностика және емдеу процесін ұйымдастыру және үйлестіру;
· отбасылық дәрігер-терапевт/педиатр консультациясын ұйымдастыру;
· медициналық көрсетілімдер бойынша диагностикалық зерттеулер мен бейінді мамандар консультацияларын ұйымдастыру;
· стационарлық емдеу жағдайларын ұйымдастыру және сүйемелдеу;
· стационарда жатқан Сақтандырылған тұлғаны медициналық үйлестірушінің бақылауы;
· сақтандыру бағдарламасы және медициналық қызмет көрсету регламенті бойынша консультациялық қызметтер көрсету.
	

Жұмыс уақыты: сағат 8:30-дан 18:00-ге дейін

	


Жедел медициналық жәрдем

	Жедел медициналық жәрдем қызметін тәулік бойы көрсету:
· шұғыл медициналық араласуды талап ететін төтенше және кезек күттірмейтін жағдайларда мемлекеттік және жеке жедел медициналық жәрдем бригадасының шығуы;
· науқасты дәрігердің қарап-тексеруі;
· экспресс-диагностика жүргізу, алдын ала диагноз қою және ем тағайындау;
· жіті жағдайды тоқтату және шұғыл емдік манипуляциялар жүргізу;
· шұғыл емдеуге жатқызу немесе эвакуациялау қажет болған жағдайда стационарға медициналық тасымалдау;
· шұғыл медициналық көмек көрсету кезінде дәрілік заттармен қамтамасыз ету.
Шұғыл емдеуге жатқызу – кенеттен пайда болған ауру немесе жағдай, созылмалы аурудың өмірге қауіп төндіретін асқынуы кезінде стационарға жатқызу.
Жедел медициналық жәрдем өмірге немесе денсаулыққа қауіп төндіретін жағдайларда көрсетіледі:
· жіті аурулар кезінде;
· тұрмыстық және өндірістік жазатайым оқиғалар кезінде;
· жарақаттар, күйіктер және уланулар кезінде;
кеуде тұсының ауыруы кезінде.
	


Сақтандыру өтемі: толық өтеу

	



Дәрігердің немесе орта медициналық қызметкердің үйге шақыру бойынша қызмет көрсетуі
(жалпы практика дәрігері/терапевт/педиатр)
	Үйде қызмет көрсетуге көрсетілімдер:
· пациенттің емханаға өз бетінше баруына мүмкіндік бермейтін жіті ауыр жағдайлар;
· дене қызуының 38°С-тан жоғары көтерілуі;
· жалпы хал-жағдайдың айқын бұзылуымен артериялық қысымның жоғарылауы;
· бірнеше рет сұйық нәжіс;
· омыртқа мен аяқ буындарының қозғалысты шектейтін қатты ауыруы;
· бас айналу, қатты жүрек айну, құсу;
· пациенттің емханаға өз бетінше баруына мүмкіндік бермейтін созылмалы аурулардың асқынуы.
Қызмет көрсету мыналарды қамтиды:
· дәрігердің қарап-тексеруі, диагностика және медициналық тағайындаулар;
· бейінді мамандардың қабылдауына жолдамалар ресімдеу;
· зертханалық-аспаптық зерттеулерге жолдамалар ресімдеу;
· еңбекке уақытша жарамсыздық парақтары мен анықтамаларын ресімдеу;
· медициналық желіге қатысушы дәріханалардан дәрілік препараттар алу үшін рецепттер жазып беру;
· дәрігердің тағайындауы бойынша үйде диагностикалық зертханалық және аспаптық зерттеулер жүргізу (қан алу, қанның экспресс-талдауы, ЭКГ түсіру және т.б.);
· тері астына және бұлшықет ішіне инъекциялар жасау.
	

Жедел медициналық жәрдем станциясынан берілген шақыруларға емхананың жұмыс уақытында қызмет көрсету: дүйсенбі–жұма күндері сағат 08:30-дан 18:00-ге дейін үзіліссіз, сенбі күні сағат 09:00-ден 14:00-ге дейін, Қазақстан Республикасының еңбек заңнамасына сәйкес демалыс (жексенбі) және мереке күндерін қоспағанда.


	


Шұғыл, емдік және жоспарлы профилактикалық көрсетілімдер бойынша амбулаториялық-емханалық көмек

	· отбасылық дәрігердің және медициналық мекемеде қызмет көрсететін медициналық мейіргерлердің қабылдауы мен консультациясы, қарап-тексеру, амбулаториялық картаға жазба енгізу, диагностика және тағайындаулар;
· бейінді мамандардың консультациялары және басқа да кәсіби қызметтері;
· еңбекке уақытша жарамсыздық сараптамасы, еңбекке уақытша жарамсыздық парағын ресімдеу және беру;
· дәрілік заттарға рецепттер жазып беру;
· Сақтандырылған тұлғамен келісім бойынша Сақтандырушы өкілінің тізіміндегі аккредиттелген медициналық мекемелердің маман дәрігерлеріне жолдама беру;
· емдеу процесін үйлестіру және сүйемелдеу;
· Сақтандырылған тұлға медициналық ұйымға өз бетінше бара алмаған жағдайда үйге барып қарап-тексеру;
· емхана жағдайындағы күндізгі стационар және емшара кабинеті: анестезия, дәрі-дәрмектік және хирургиялық емдеу, таңу, таңу материалдары, оттегі, көктамырішілік және бұлшықетішілік инъекциялар және т.б.;
· амбулаториялық деңгейдегі емдік манипуляциялар және емшара кабинеті қызметтері;
· медициналық желіге кіретін медициналық мекемелер мен ұйымдарда қызмет көрсету;
· тәуліктің 4-тен 8 сағатына дейін медициналық бақылаумен стационарды алмастыратын емдеу, бейінді мамандардың консультациялары, ақылы палатада болу және медициналық персоналдың күтімі;
· емдеуге жатқызуды және стационарлық емдеуді ұйымдастыру кезінде отбасылық дәрігер-терапевттің медициналық сүйемелдеуі;
· диагноз қою және ем тағайындау үшін медициналық көрсетілімдер бойынша зертханалық диагностика;
· жалпы қан талдауы (ЖҚТ), биохимиялық қан талдауы (БҚТ), АИТВ-инфекциясына зерттеу, коагулограмма;
· бауыр, кардиологиялық, бүйрек, анемиялық, диабеттік, аллергологиялық, липидтік, ревматологиялық профильдер, гастропанель;
· онкомаркерлерге, вирустық гепатит маркерлеріне, жыныстық инфекциялар мен гормондарға, қалқанша без гормондарына және көрсетілімдер бойынша басқа ауруларға қан талдауы, оның ішінде ПТР, ИФТ, РИФ және басқа зерттеулер;
· жалпы зәр талдауы және көрсетілімдер бойынша кеңейтілген зәр талдауы;
· қақырық, қуықасты безі секреті, нәжіс, цитологиялық және басқа талдаулар;
· медициналық көрсетілімдер бойынша аспаптық зерттеу әдістері: ЭКГ, ЭЭГ, ЭхоКГ, ЭхоЭГ, РЭГ, УДЗ, УЗДГ және т.б.;
· рентгенография, флюорография, биопсиямен қоса эндоскопия және диагноз қою үшін қажетті басқа зерттеулер, оның ішінде компьютерлік зерттеулер және МРТ;
· медициналық көрсетілімдер бойынша физиотерапия;
· білікті физиотерапевт консультациясы;
· физиотерапиялық емшараларды тағайындау және олардың тиімділігін бақылау;
· жарықпен емдеу, лазерлік терапия, магниттік терапия, вакуумдық терапия, ингаляциялық терапия, электрлік стимуляция, суық-жылумен емдеу, оттегі терапиясы, емдік массаж және дәстүрлі физиотерапияның басқа әдістері;
· дәрігердің/кәсіптік патолог дәрігердің/бейінді маманның тағайындауы бойынша қосымша тексерулер;
· мерзімдік медициналық қарап-тексеру қорытындылары бойынша профилактикалық іс-шаралар;
· есеп ұсыну;
· асқыну сатысындағы созылмалы ауруларды емдеу.
	


Сақтандыру өтемі: бөлінген лимит шегінде толық өтеу

	



Шұғыл, емдік және жоспарлы профилактикалық көрсетілімдер бойынша, сондай-ақ созылмалы аурулар асқынған кезде стационарлық емдеу

	· Сақтандырушының медициналық желісіне кіретін стационарларда емдеуге жатқызуды және медициналық көмек көрсетуді ұйымдастыру;
· медициналық көрсетілімдер бойынша стационарлық емдеуге жатқызу кезінде отбасылық дәрігер-терапевттің/медициналық үйлестірушінің сүйемелдеуі;
· тәулік бойы медициналық бақылаумен білікті, мамандандырылған және жоғары мамандандырылған медициналық көмек;
· бейінді мамандардың консультациялары;
· жайлылығы жоғары ақылы палатада, негізінен бір/екі орындық палатада болу, тамақтану және медициналық персоналдың күтімі;
· диагностикалық зерттеулерді, емдік манипуляциялар мен хирургиялық араласуларды жүргізу қажет болған жағдайда емдеуші дәрігердің жолдамасы бойынша жоспарлы емдеуге жатқызу;
· Қазақстанның және шетелдің жетекші клиникаларынан жоғары санатты дәрігерлердің, профессорлардың, медицина ғылымдарының кандидаттарының консультацияларын және дәрігерлік консилиумдарды ұйымдастыру;
· қарқынды терапия бөлімінде болу және реанимациялық іс-шаралар;
· хирургиялық, оның ішінде операциялық және консервативтік емдеу;
· дәрілік препараттарды, анестетиктерді, оттегіні, таңу материалдарын және өзге де медициналық материалдарды қолдану;
· зертханалық және аспаптық диагностика;
· функционалдық диагностика, ультрадыбыстық, сәулелік, эндоскопиялық және диагноз қою үшін қажетті басқа зерттеулер, оның ішінде МРТ;
· физиотерапиялық емдеу әдістері;
· емдік дене шынықтыру;
· емдік массаж және медициналық көрсетілімдер бойынша өзге де физиотерапиялық емшаралар;
· емдеуге қажетті дәрілік заттарды, таңу материалдарын, анестетиктерді, оттегіні, шприцтерді, жүйелерді және басқа шығыс материалдарын қолдану;
· шұғыл жағдайларда жедел медициналық жәрдем бригадасымен стационарға жеткізу.
	




Сақтандыру өтемі: толық өтеу


	Амбулаториялық-емханалық көмекке және стационарлық емдеуге қосымша қызметтер
	Емдік массаж: дәрігердің тағайындауы бойынша әрбір тіркелген тұлғаға. Бір массаж курсына кемінде 2 аймақ кіреді. Емдеу аймақтары мен сегменттері бойынша шектеусіз жүргізіледі.
	2 емдеу курсы 
(1 курс 10 сеанстан тұрады)

	


Тұмауға қарсы вакцинация

	Қазақстан Республикасының аумағында қолдануға рұқсат етілген препараттармен маусымдық тұмауға қарсы вакцинация.
Негізгі сақтандырылған тұлғаға және оның отбасы мүшелеріне эпидемиологиялық жағдайға сәйкес және олардың қалауы бойынша жүргізіледі.
Вакцинация Сақтандыру компаниясы белгілеген медициналық мекемеде тараптар алдын ала келіскен мерзімдерде жүргізіледі.
	Жиілігі: қызметкерге және отбасы мүшелеріне жылына 1 рет.
Қамтиды:
·  вакцинация алдындағы дәрігер консультациясы;
·  вакцинация;
·  вакцинациядан кейінгі бақылау.

	


Қазақстан аумағында қызметкерлерді медициналық эвакуациялау

	Әрбір өндірістік объектіден зардап шеккен адамды/адамдарды эвакуациялаудың өндірістік (далалық) медицина қызметімен келісілген бірлескен жоспарының болуы.
Жоспар кемінде мыналарды қамтуы тиіс:
· міндеттердің нақты сипаттамасы;
· эвакуацияның әр кезеңіндегі жауапты тұлғалар мен орындаушылар;
· өндірістік (далалық) медицина қызметтері мен Ассистанс компаниясының өзара іс-қимыл схемасы;
· орындау мерзімі;
· эвакуация алгоритмі;
· эвакуацияның көлік схемалары.
Астана, Ақтөбе, Қызылорда қалаларында мамандандырылған немесе жоғары мамандандырылған медициналық көмек көрсететін өндірістік объектіге жақын орналасқан медициналық мекемеден шұғыл эвакуациялау жоспары келісілуге тиіс.
Медициналық эвакуацияны Жеткізушінің үйлестірушісі тәулігіне 24 сағат үйлестіреді.
	


Лимитсіз

	

Қызметкерлерді мерзімдік медициналық қарап-тексеру

	Персоналды мерзімдік медициналық қарап-тексеру (бұдан әрі – Медициналық қарап-тексеру) мынадай талаптарға сәйкес жүргізіледі:
· «Халық денсаулығы және денсаулық сақтау жүйесі туралы» Қазақстан Республикасының 2020 жылғы 7 шілдедегі №360-VI ҚРЗ кодексінің 86-бабына;
· Қазақстан Республикасының 2015 жылғы 23 қарашадағы № 414-V Еңбек кодексінің 182, 185-баптарына;
· Қазақстан Республикасы Денсаулық сақтау министрінің міндетін атқарушының 2020 жылғы 15 қазандағы № ҚР ДСМ-131/2020 бұйрығына.
	

Сақтандыру өтемі: толық өтеу:
· Астана қаласы – 54 адам;
· Шымкент қаласы – 1 адам;
· Ақтөбе қаласы – 9 адам;
· Қызылорда қаласы – 8 адам.

	Пакеттерге қосымша қызметтер

	

Стоматология

	· тістер мен қызыл иектің жіті және созылмалы ауруларын терапиялық және хирургиялық емдеу, оның ішінде тістердің рентгенографиясы және инъекциялар;
· хирургиялық көмек;
· терапиялық көмек, оның ішінде медициналық көрсетілімдер бойынша пломбалау;
· тістерді тазалаудың барлық түрлері;
· қызыл иекті емдеудің барлық түрлері;
· медициналық көрсетілімдер бойынша реминерализациялаушы терапия;
· дәрілік заттар, анестезия, инъекциялар;
· медициналық көрсетілімдер бойынша рентгенологиялық зерттеулер және радиовизиография.
	
Жалпы сомасы: 
300 000 теңге.

Сақтандыру өтемі: бөлінген лимит шегінде толық өтеу.


	
Дәрілік заттар

	Отбасылық дәрігердің немесе бейінді маманның рецепті және тағайындауы бойынша медициналық желіге қатысушы дәріханаларда дәрілік заттарды тегін беру.
Дәрілік заттарды халықаралық патенттелмеген атаулары бойынша дәрілік формулярға сәйкес жазып беру (Тізбе шартқа қосымша ретінде тіркелуге немесе шартта құжаттың өзекті нұсқасына сілтеме көрсетілуге тиіс).
	

	
Оңалту және қалпына келтіру емі

	Бағдарлама Сақтандырылған тұлғаларға хирургиялық араласулардан, жарақаттардан, аурулардан және денсаулық пен еңбекке қабілеттілікті қалпына келтіруді талап ететін өзге жағдайлардан кейінгі қалпына келу кезеңінде медициналық оңалту қызметтерін көрсетуді қамтиды.
Қызметтерге дәрігердің немесе медициналық оңалту жөніндегі маманның бақылауымен физиотерапия, емдік массаж, рефлексотерапия және емдік дене шынықтыру кіреді.

	
Сақтандыру өтемі: толық өтеу.


	

Шетелге шығатын азаматтарды сақтандыру

	Шетелге шығатын азаматтарды ауру жағдайына ерікті сақтандыру шарты болған кезде шетелде туындаған шұғыл жағдайлар мен коронавирус инфекциясы бойынша медициналық шығыстарды өтеу.
Қамтиды:
· шұғыл стационарлық емдеу;
· шұғыл амбулаториялық емдеу;
· медициналық эвакуация;
· репатриация;
· халықаралық сақтандыру полисінің талаптарына сәйкес шұғыл стоматологиялық көмек.
Негізгі сақтандырылған қызметкер және оның отбасы мүшелері үшін шетелге шығатын тұлғаларды сақтандыру.
Қамту аумағы: бүкіл әлем.
Сақтандыру мерзімі: жыл ішіндегі кез келген 365 күн.

	

Сақтандыру сомасы:
 30 000 еуро (Шенген визасы және т.б.).

	
Отбасы мүшелерін тегін тіркеу

	Отбасы мүшелерін тіркеу:
· туғаннан бастап 25 жасқа дейінгі балаларды қоса алғанда;
· жұбайын;
· қызметкердің ата-анасын – жасына шектеусіз.

	
5 адамға дейін

	
Қосымша қызметтер

	Қосымша ақыға отбасы мүшелерін тіркеу:
· 1 жастан бастап 26 жасқа дейінгі балаларды қоса алғанда;
· жұбайын;
· қызметкердің 80 жасқа дейінгі ата-анасын қоса алғанда.

	
Әрбір отбасы мүшесі үшін қосымша төлем – 30 000 теңге


	







Міндетті ынтымақтастық, бірақ төмендегілермен шектелмейді

	Медициналық көрсетілімдер және отбасылық дәрігердің жолдамасы бойынша Қазақстан Республикасы Президенті Іс басқармасы Медициналық орталығының ауруханасындағы бейінді мамандарға жолдамалар беру.
Міндетті ынтымақтастық, бірақ төмендегілермен шектелмейді:
· Республикалық диагностикалық орталық;
· Ұлттық ғылыми медициналық орталық;
· Ана мен бала орталығы;
· Ана мен бала ұлттық орталығы;
· Ұлттық нейрохирургия орталығы;
· Травматология ғылыми-зерттеу институты;
· Ұлттық ғылыми онкологиялық орталық;
· Қазақстан Республикасы Президенті Іс басқармасының Медициналық орталығының тікелей қолжетімді клиникасы.
Санитариялық қағидалардың талаптарына сәйкес жабдықталған кабинетте медициналық қызметтер көрсету: қызметкерлер мен олардың отбасы мүшелерін қарап-тексеру, диагностика, медициналық тағайындаулар, массаж кабинеті қызметтері, еңбекке уақытша жарамсыздық парақтары мен анықтамаларын ресімдеу, зертханалық-аспаптық зерттеулерге жолдамалар беру.
Қызметтер Сақтанушының Астана қаласындағы орталық аппаратының ғимаратында көрсетіледі.

	



Терапевттің жолдамасы бойынша

	Медициналық ұйымдармен өзара іс-қимыл

	Ұсынылатын медициналық қызметтердің сапасы сақталған жағдайда қосымша медициналық ұйымдармен ынтымақтастық жасауға жол беріледі.
Ынтымақтастық жасалатын медициналық ұйымдар, оның ішінде:
· Қазақстан Республикасы Президенті Іс басқармасының Медициналық орталығы;
· Республикалық диагностикалық орталық;
· Ұлттық ғылыми медициналық орталық;
· iClinic медициналық орталығы;
· Ұлттық нейрохирургия орталығы;
· Травматология ғылыми-зерттеу институты;
· Ұлттық ғылыми кардиохирургиялық орталық;
· Lucem Medical Clinic;
· Open;
· Sana Vita;
· Green Clinic.

	Қызметкерлер үшін – тікелей қолжетімділік, отбасы мүшелері үшін – терапевттің жолдамасы бойынша



